
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


6. Νομικοί και φιλολογικοί συνεργάτες της Κεντρικής Νομοπαρα¬ 
σκευαστικής Επιτροπής. 1 

7. Ιατρική εξέταση νεαρών προσώπων για την απασχόληση σε βα¬ 
ριές, ανθυγιεινές ή επικίνδυνες εργασίες. 2 

8. Σύσταση θέσεως Ιατρού στο Πατριωτικό Ίδρυμα Κοινωνικής 

Πρόνοιας και Αντιλήψεως (ΠΙΚΠΑ) ... 3 


ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Δημοσίευση στην Εφημερίδα της Κυβερνήσεως αποφάσεως της 
Ολομέλειας της Βουλής «για τροποποίηση διατάξεων που αναφέ- 
ρονται στην οργάνωση και λειτουργία των υπηρεσιών της Βου¬ 


λής» . 4 

Δημοσίευση στην Εφημερίδα της Κυβερνήσεως αποφάσεως της ολο¬ 
μέλειας της Βουλής «Καθορισμός του τρόπου υπολογισμού των 
εξόδων κινήσεως των συνεργατών (Γραμματέων) των Βουλευ¬ 
τών»... 5 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Σύσταση Διυπουργικού Οργάνου για την αντιμετώπιση του προβλή¬ 
ματος της ατμοσφαιρικής ρύπανσης της Αθήνας. 6 

Αύξηση των θέσεων των Ειδικών Συμβούλων - Ειδικών Συνεργα¬ 
τών και των μετακλητών και αποσπασμένων διοικητικών υπαλ¬ 
λήλων στο Πολιτικό Γραφείο του Υπουργού Εξωτερικών. ... 7 
Αύξηση των θέσεων των Ειδικών Συμβούλων - Ειδικών Συνεργα¬ 
τών, των μετακλητών διοικητικών και αποσπασμένων υπαλλή- 
1 λων στο Πολιτικό Γραφείο του Αναπληρωτή Υπουργού Εξωτερι¬ 
κών.'. 8 

ΑΠΟΦΑΣΕΙΣ 

Συμπλήρωση της ΠΔ/ΤΕ 1575/15.6.89 που αφορά στη χρηματο¬ 
δότηση αγοράς μεταχειρισμένου εξοπλισμού, μεταχειρισμένων 


μεταφορικών μέσων και κτιριακών εγκαταστάσεων. 9 

Συμπλήρωση της απόφασης ΕΝΠΘ 426/6/3.7.89 . 10 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 6 ' (1) 


Νομικοί και φιλολογικοί συνεργάτες της Κεντρικής Νομοπαρασκευαστι¬ 
κής Επιτροπής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 13 παρ. 3 του Ν. 1558/1985 «Κυβέρνηση και Κυβερ¬ 
νητικά Όργανα» (ΦΕΚ 137/Α'). 

2. Τις 729, 777/1989 γνωμοδοτήσεις του Συμβουλίου της Επικρά¬ 


τειας με πρόταση του Πρωθυπουργού, αποφασίζουμε: 

'Αρθρο 1. 

1. Για την υποβοήθηση του έργου της Κεντρικής Νομοπαρασκευα¬ 
στικής Επιτροπής (ΚΕΝΕ), μετέχουν στις συνεδριάσεις της ως εισηγη¬ 
τές χωρίς ψήφο μέχρι πέντε δικαστικοί λειτουργοί που ορίζονται με τους 
αναπληρωτές τους καθώς και ένας δικηγόρος που ορίζεται με τον ανα¬ 
πληρωτή του. 

2. Για την άρτια διατύπωση των νομοσχεδίων, μετέχει στις εργασίες 
της Επιτροπής χωρίς ψήφο ένας καθηγητής της γλωσσολογίας Ελληνι¬ 
κού Ανωτάτου Εκπαιδευτικού Ιδρύματος που ορίζεται με τον αναπλη¬ 
ρωτή του. 

Άρθρο 2. 

Καταργούνται οι διατάξεις του Π. Δ/τος 259/1987 (ΦΕΚ 126/Α') 
και κάθε άλλη διάταξη νόμου ή κανονιστικής πράξεως που προβλέπει 
θέσεις ειδικών συνεργατών της ΚΕΝΕ ή ανάθεση καθηκόντων ειδικού 
συνεργάτη της Επιτροπής αυτής με οποιαδήποτε μορφή. ■ 

Άρθρο 3. 

Οι ειδικοί επιστημονικοί συνεργάτες και οι ειδικοί φιλολογικοί συνερ¬ 
γάτες που έχουν ορισθεί με την Υ855/6.10.1989 (ΦΕΚ 755/Β') από¬ 
φαση του Πρωθυπουργού, λογίζονται αντιστοίχως ως εισηγητές-μέλη 
χωρίς ψήφο της παραγράφου 1 και ως συνεργάτες της παραγράφου 2 
του άρθρου 1 του παρόντος Διατάγματος. 

Άρθρο 4. 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 12 Ιανουάριου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΠΡΩΘΥΠΟΥΡΓΟΣ 

ΞΕΝΟΦΩΝ ΖΟΛΩΤΑΣ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 7 (2) 

Ιατρική εξέταση νεαρών προσώπων για την απασχόληση σε βαριές, αν¬ 
θυγιεινές ή επικίνδυνες εργασίες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου δεύτερου του Ν. 1171/1981 (ΦΕΚ 180/Α'). 

β) Του άρθρου δεύτερου του Ν. 1173/1981 (ΦΕΚ 181/Α'). 

γ) Του άρθρου τρίτου του Ν. 1175/1981 (ΦΕΚ 183/Α). 

2. Την ανάγκη προσαρμογής της νομοθεσίας μας προς τις διατάξεις 

των Διεθνών Συμβάσεων Εργασίας, που κυρώθηκαν με τους παραπάνω ££ αταο η θέσεως Ιατρού στο Πατριωτικό Ίδρυμα Κοινωνικής Πρόνοιας 
α-γ νόμους. και Αντιλήψεως (ΠΙΚΠΑ). 


3. Τις αριθ. 598/1989, 678/1989 και 732/1989 γνωμοδοτήσεις 
του Συμβουλίου της Επικράτειας, με πρόταση των Υπουργών Εργα- 
σίοις, Υγείας - Πρόνοιας και Κοινωνικών Ασφαλίσεων και Βιομηχανίας, 
Ενέργειας και Τεχνολογίας, αποφασίζουμε: 

Άρθρο 1. 

1. Προκειμένου για απασχόληση νεαρών προσώπων συμπληρωσά- 
ντων το 18ο έτος της ηλικίας τους σε εργασίες που χαρακτηρίζονται με 
το άρθρο 2 παράγρ. 2 του Ν. 1837/1989 «Για την προστασία των ανη¬ 
λίκων κατά την απασχόληση και άλλες διατάξεις» ως βαριές ανθυγιει¬ 
νές ή επικίνδυνες, που παρέχονται σε βιομηχανικές και άλλες επιχειρή¬ 
σεις ή υπόγειες εργασίες, οι προβλεπόμενες ιατρικές εξετάσεις από την 
παράγρ. 3 του άρθρου 13 του ίδιου νόμου παρατείνονται μέχρι τη συ¬ 
μπλήρωση του 21ου έτους της ηλικίας τους. 

2. Οι διατάξεις που ισχύουν και οι οποίες αφορούν τα βιβλιάρια εργα¬ 
σίας ανηλίκων, επεκτείνονται σε όλα τα πρόσωπα που σύμφωνα με την 
προηγούμενη παράγραφο απασχολούνται ή θα απασχοληθούν στις ανα- 
φερόμενες ως βαριές, ανθυγιεινές, επικίνδυνες ή υπόγειες εργασίες. 

Άρθρο 2. 

1. Ο εργοδότης που απασχολεί ή στον οποίο εργάζονται πρόσωπα 
κάτω των 21 ετών σε υπόγειες εργασίες, υποχρεούται να τηρεί κατα¬ 
στάσεις τις οποίες θα θέτει στη διάθεση των Επιθεωρητών Εργασίας, 
όταν ζητούνται, και στις οποίες θα αναγράφονται: 

α) η ημερομηνία γεννήσεως, δεόντως βεβαιουμένη κατά το δυνατόν 
και 

β) ένδειξη για τη φύση των καθηκόντων που εκτελούν. 

2. Στις καταστάσεις αυτές επισυνάπτεται ιατρικό πιστοποιητικό από 
το οποίο προκύπτει η ικανότητα'γχα,απασχόληση των παραπάνω προ¬ 
σώπων, χωρίς τούτο να περιέχει οποιαδήποτε ένδειξη ιατρικής φύσεως. 

3· Ο εργοδότης υποχρεούται να δίνει τις πληροφορίες των προηγου¬ 
μένων παραγράφων στους εκπροσώπους των συνδικαλιστικών οργανώ¬ 
σεων των εργαζομένων ή των μελών του συμβουλίου της επιχείρησης, 
ύστερα από αίτησή τους, για τα άτομα ηλικίας κάτω των 21 ετών, σχε¬ 
τικά με την εφαρμογή) του διατάγματος αυτού. 

' Άρθρο 3. 

Ο εργοδότης που παραβαίνει τις διατάξεις του παρόντος διώκεται με 
τις διατάξεις του άρθρου τέταρτου: α) του Ν. 1171/81, αν πρόκειται 
για παραβάσεις κατά την απασχόληση σε βιομηχανικές επιχειρήσεις, β) 
του Ν. 1173/81, αν πρόκειται για παραβάσεις κατά την απασχόληση 
σε μη βιομηχανικές εργασίες και γ) του Ν. 1175/81, αν πρόκειται για 
απασχόληση σε υπόγειες εργασίες. 

Άρθρο 4. 

Ο έλεγχος της εφαρμογής των διατάξεων του παρόντος ανατίθεται 
στους υπαλλήλους των Επιθεωρήσεων Εργασίας και στους υπαλλήλους 
της Κεντρικής Υπηρεσίας του Υπουργείου Εργασίας. 

Άρθρο 5. 

Η εφαρμογή του παρόντος διατάγματος αρχίζει μετά δέκα ημέρες 
από τη δημοσίευσή του στην Εφημερίδα της Κυβερνήσεως. 

Στον Υπουργό Εργασίας ανατίθεται η δημοσίευση και η εκτέλεση του 
παρόντος διατάγματος. 

Αθήνα, 12 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ Γ. ΜΕΡΙΚΑΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΑΝΑΣΤΑΣΙΟΣ ΠΕΠΟΝΗΣ 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 12 παρ. 1, 2 και 3 του Ν. 1431/84 «Ρύθμιση θεμά¬ 
των Φορέων Κοινωνικής Πρόνοιας - Παιδικής Προστασίας και άλλες 
διατάξεις» (ΦΕΚ 46/Α’). 

β) Των άρθρων 23 και 24 παράγρ. 5 του Ν. 1558/85 «Κυβέρνηση 
και Κυβερνητικά Όργανα» (ΦΕΚ 137/Α’). 

γ) Των άρθρων 1, 2, 3 και 4 του Ν. 1586/1986 «Βαθμολογική 
διάρθρωση των θέσεων του Δημοσίου, Ν.Π.Δ.Δ. και των Οργανισμών 
Τοπικής Αυτοδιοίκησης και άλλες διατάξεις» (ΦΕΚ 37/Α’). 

δ) Του άρθρου 10 του Ν. 1476/84 «διορισμός σε μόνιμες θέσεις του 
προσωπικού με σχέση εργασίας Ιδιωτικού Δικαίου του Δημοσίου, των 
Ν.Π.Δ.Δ. και των ΟΤΑ και άλλες διατάξεις» (ΦΕΚ 136/Α'). 

ε) Των άρθρων 1,2, 5 και 7 του Π.Δ/τος 437/85 «Καθορισμός και 
ανακατανομή των αρμοδιοτήτων των Υπουργείων» (ΦΕΚ 157/Α). 

2. Την αριθ. 686/1989 γνωμοδότηση του Συμβουλίου της Επικρά¬ 
τειας με πρόταση των Υπουργών Προεδρίας της Κυβέρνησης, Οικονο¬ 
μικών και Υγείας, Πρόνοιας και Κοινωνικών Ασφαλίσεων, αποφασί¬ 
ζουμε: 

Άρθρο μόνο 

Στο εδάφιο γ' ΠΕ Ιατρών Ειδικοτήτων της παραγράφου 1 της αριθ. 
Φ102/Γ2γ/6629/87 (Ν.165) κοινής απόφασης «Προσαρμογή των 
Κλάδων του Πατριωτικού Ιδρύματος Κοινωνικής Πρόνοιας και Αντιλή- 
ψεως (ΠΙΚΠΑ) στο Προσοντολόγιο - Κλαδολόγιο», προστίθεται μία (1) 
θέση Ιατρού με ειδικότητα νευρολόγου, στο ΠΙΚΠΑ. 

Στον Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και την εκτέλεση του παρόντος διατάγμα¬ 
τος. 

Αθήνα, 12 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Ν. ΘΕΜΕΛΗΣ Γ. ΣΟΥΦΛΙΑΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΜΕΡΙΚΑΣ 
- ψ - 

ΑΠΟΦΑΣΕΙ Σ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Αριθ, 196 ( 4 ) 

Δημοσίευση στην Εφημερίδα της Κυβερνήσεως αποφάαεως της Ολομέ¬ 
λειας της Βουλής «για τροποποίηση διατάξεων που αναφέρονται 
στην οργάνωση και λειτουργία των υπηρεσιών της Βουλής». 

Ο ΠΡΟΕΔΡΟΣ ΤΗΣ ΒΟΥΛΗΣ ΤΟΝ ΕΛΛΗΝΩΝ 

. Έχοντας υπόψη: 

1. Τα άρθρα 65 παράγραφοι 1 και 6 του Συντάγματος και το άρθρο 
116 πάρ. 6 του Κανονισμού της Βουλής (μέρος κοινοβουλευτικό). 

2. Την από 10 Ιανουάριου 1990 ομόφωνη απόφαση της Επιτροπής 
Κανονισμού της Βουλής. 

3. Την κατά την ΙΕ' συνεδρίαση της 11ης Ιανουάριου 1990 απόφαση 
της Ολομέλειας της Βουλής των Ελλήνων κατά την οποία ψηφίστηκε 
ομόφωνα η από 9 Ιανουάριου 1990 πρόταση του Προέδρου της Βουλής 
«για τροποποίηση διατάξεων που αναφέρονται στην οργάνωση και λει¬ 
τουργία των υπηρεσιών της Βουλής», παραγγέλλουμε: 

Τη δημοσίευση στην Εφημερίδα της Κυβερνήσεως της απόφασης αυ- 

τής, που έχει ως εξής: Η ισχύς της αρχίζει από 1ης Ιανουάριου 1990 έχει δε ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ - 


ΤΗΣ ΒΟΥΛΗΣ ΤΩΝ ΕΛΛΗΝΩΝ 

Για τροποποίηση διατάξεων που αναφέρονται στην οργάνωση και λει¬ 
τουργία των υπηρεσιών της Βουλής. 

Η ΒΟΥΛΗ ΤΩΝ ΕΛΛΗΝΩΝ 

αποφασίζει ομόφωνα: 

Άρθρο 1 

1. Τα υπό της παρ. 2 του άρθρου 85 του Κανονισμού της Βουλής 
(Μέρος Β' - Προσωπικό) χορηγούμενα έξοδα κινήσεως δεν μπορεί να 
υπερβαίνουν το ήμισυ των εκάστοτε αποδοχών του τμηματάρχου Α' του 
ΑΤΙ κλάδου της Βουλής ή τις αποδοχές αντίστοιχου υπαλλήλου της 
Βουλής με 10ο μιαθολογικό κλιμάκιο. Στις αποδοχές αυτές δεν συνυπο¬ 
λογίζεται η ΑΤΑ, το οικογενειακό επίδομα, η προσωρινή προσωπική 
διαφορά, το επίδομα σπουδών, το οινθυγιεινό επίδομα και το επίδομα 
πληροφορικής. Καθ’ ο μέρος δεν τροποποιείται εξακολουθεί να ισχύει η 
παρ. 2 του άρθρου 85 του Κανονισμού της Βουλής (Μέρος Β' - Προσω¬ 
πικό). 

2. Στο τέλος της παρ. 1 του άρθρου 84 του Κανονισμού της Βουλής 
(Μέρος Β’ - Προσωπικό) αντί της τελείας τίθεται κόμμα και η διάταξις 
συμπληρούται ως εξής: «προσηυξημένος κατά ποσοστόν είκοσι πέντε 
τοις εκατόν». 

Μετά την ενσωμάτωσιν του εν λόγω ποσοστού εις τον βασικόν μισθόν 
καταργείται η παρ. 4 του άρθρου 85 του παρόντος, η οποία προβλέπει 
την μέχρι τούδε αυτοτελή καταβολήν ίσου ύψους επιδόματος. 

Άρθρο 2 

1. Στην παράγραφο 4 του άρθρου 28 του Κανονισμού της Βουλής 
(Μέρος Β' - Προσωπικό) προστίθεται εδάφιο β’, που έχει ως εξής: 
«Κατ’ ανάλογου εφαρμογήν του προηγουμένου εδαφίου διατίθεται εις 
τους διατελέοαντας Προέδρους Βουλής, το αναγκαίου προσωπικόν εκ 
των οδηγών αυτοκινήτων και εκ της Φρουράς της Βουλής». 

2. Η περίπτωση α' του άρθρου 2 του Ζ’/1975 Ψηφίσματος της Ε' 
Αναθεωρητικής Βουλής αντικαθίσταται ως εξής: «α) Η απαλλαγή εκ 
των ταχυδρομικών τελών δεν μπορεί να υπερβαίνει την αξία χιλίων 
(1.000) επιστολών κατά μήνα». 

3. Τα υπό της παραγράφου 2 της από 2.7.1981 αποφάσεως της 
Ολομέλειας της Βουλής (ΦΕΚ 194 Α'/24.7.1981) προβλεπόμενα 
ποσά για τη μερική αντιμετώπιση των δαπανών οργανώσεως και λει¬ 
τουργίας γραφείου αναπροσαρμόζονται σε ποσοστό 15% κατά μήνα για 
τους Βουλευτές των Α' και Β' εκλογικών περιφερειών Αθηνών και Πει¬ 
ραιώς καθώς και Επικράτειας και σε 20% κατά μήνα για τους Βουλευ¬ 
τές των υπολοίπων εκλογικών περιφερειών της χώρας. 

Άρθρο 3 

Η ισχύς της παρούσης αρχίζει από 30 Δεκεμβρίου 1989. 

Η παρούσα να δημοσιευθεί, κατόπιν παραγγελίας του Προέδρου της 
Βουλής, στην Εφημερίδα της Κυβερυήσεως. 

Αθήνα, 12 Ιανουάριου 1990 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΘΑΝΑΣΙΟΣ ΤΣΑΛΔΑΡΗΣ 
- φ - 

Αριθ. 195 (5) 

Δημοσίευση στην Εφημερίδα της Κυβερνήσεως αποφάσεως της ολομέ¬ 
λειας της Βουλής «Καθορισμός του τρόπου υπολογισμού των εξόδων 
κινήσεως των συνεργατών (Γραμματέων) των Βουλευτών». 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 63 παρ. 1 του Συντάγματος. 

2. Το άρθρο 150 του Κώδικα οργανώσεως των Υπηρεσιών της Βου- 
λής. 

3. Την κατά την ΙΕ' συνεδρίαση της 11ης Ιανουάριου 1990 απόφαση 
της Ολομέλειας της Βουλής των Ελλήνων κατά την οποία ψηφίστηκε 
ομόφωνα σχέδιο απόφασης «Καθορισμός του τρόπου υπολογισμού των 
εξόδων κινήσεως των συνεργατών (Γραμματέων) των Βουλευτών», πα- 
ραγγέλουμε τη δημοσίευση στην Εφημερίδα της Κυβερνήσεως της από¬ 
φασης αυτής. 


ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΉΣ ΤΩΝ ΕΛΛΗΝΩΝ 

Καθορισμός του τρόπου υπολογισμού των εξόδων κινήσεως των συνερ¬ 
γατών (Γραμματέων) των Βουλευτών. 

Η ΒΟΥΛΗ ΤΩΝ ΕΛΛΗΝΩΝ 
Έχοντας υπόψη: 

1. Το άρθρο 63 παρ. 1 του Συντάγματος και 

2. Τις από 15.11.1982 και 1.2.1988 ομόφωνες αποφάσεις της 
Ολομέλειας της Βουλής για τους συνεργάτες των Βουλευτών σε συνδυα¬ 
σμό με τις υποβληθε'ισες κατά τη Συνεδρίαση 1Γ/20.12.1989 της 

Ολομέλειας της Βουλής προτάσεις των Βουλευτών όλων των πτερύγων 
της Βουλής για την ανάγκη υποβοήθησης του έργου τους, αποφασίζει 
ομόφωνα: 

1. Τα καταβαλλόμενα στους συνεργάτες (Γραμματείς) των Βουλευ¬ 
τών οδοιπορικά έξοδα σε καμία περίπτωση δεν μπορεί να είναι ανώτερα 
από το ήμισυ του κατωτάτου ορίου μηνιαίων αποδοχών που προβλέπτει 
κάθε φορά για τους κατόχους απολυτηρίου Μέσης Εκπαίδευσης χωρίς 
προϋπηρεσία η συλλογική σύμβαση εργασίας ή διαιτητική απόφαση για 
τους όρους αμοιβής και εργασίας του προσωπικού γραφείου των ιδιωτι¬ 
κών επιχειρήσεων της χώρας. Στις αποδοχές αυτές δεν συνυπολογίζε¬ 
ται η από της ισχύος της παρούσης και εφεξής χορηγούμενη ΑΤΑ κα¬ 
θώς και οποιοδήποτε άλλο επίδομα ή πρόσαύξηση. Κατά τα λοιπά 
ισχύει η από 1.2.1988 απόφαση της Ολομέλειας της Βουλής. 

2. Ο Πρόεδρος της Βουλής εξουσιοδοτείται να ρυθμίζει με απόφασή 
του τις λεπτομέρειες εφαρμογής της· παρούσης. 

Η ισχύς της παρούσης απόφασης αρχίζει από 1ης Ιανουάριου 1990. 

Αθήνα, 12 Ιανουάριου 1990 . 

Ο ΠΡΟΕΔΡΟΣ ΤΗΣ ΒΟΥΛΗΣ 

- ΑΘΑΝΑΣΙΟΣ ΤΣΑΛΔΑΡΗΣ 

• ■ ~ν,. 

ΠΡΑΞΕΙΣ ΥΠΟΥΡ ΓΙΚΟΥ Σ ΥΜΒΟΥΛΙΟΥ 

( 6 ) 

Πράξη 5 της 4 Ιανουάριου 1990 

Σύσταση Διυπουργικού Οργάνου για την-αντιμετώπιση του προβλήμα¬ 
τος της ατμοσφαιρικής ρύπανσης- της- Αθήνας. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις: 

α) Του άρθρου 8 παρ. 4 του Ν. 1558/1985 «Κυβέρνηση και Κυβερ¬ 
νητικά όργανα» (ΦΕΚ 137 Α'). 

β) Του άρθρου 2 παρ. 1 περίπτ. δ’ του Ν. 1032/1980 (ΦΕΚ 57 Α) 
όπως αντικαταστάθηκε από το άρθρο 31 παρ. 1 του Ν. 1650/1986 
(ΦΕΚ 160 Α'). 

2. Την εισήγηση με αριθ. 5395/27.12.1989 του Υπουργού Περι¬ 
βάλλοντος, Χωροταξίας και Δημοσίων Έργων και 

3. Το γεγονός ότι: 

α) Το πρόβλημα της ατμοσφαιρικής ρύπανσης της Αθήνας για ορι- 
σμένους ρύπους, επιδεινώνεται, παρά τα κατά καιρούς μέτρα που ελή- 
φθησαν. 

β) Οι ρυθμοί επιδείνωσης είναι ταχύτεροι από τους ρυθμούς απόδο¬ 
σης των μέτρων που λαμβάνει η Πολιτεία. 

γ) Η ρύπανση εξαπλώνεται στο λεκανοπέδιο της Αθήνας τείνοντας να 
"καλύψει μεγάλο μέρος της έκτασής του. 

δ) Απαιτείται η πραγματοποίηση παρεμβάσεων και η λήψη μέτρων 
που ανήκουν στην αρμοδιότητα πολλών Υπουργείων. 

ε) Απαιτείται η πραγματοποίηση σε βραχυπρόθεσμη χρονική κλί¬ 
μακα αποτελεσματικότερων παρεμβάσεων καθώς και η λήψη μέτρων 
στο πλαίσιο μακροπρόθεσμου σχεδιασμού και προγραμματισμού αντιμε¬ 
τώπισης του προβλήματος και 

στ) Ο καταστατικός χάρτης για την προστασία του περιβάλλοντος 
και τη διατήρηση της οικολογικής ισορροπίας στην Ελλάδα περιλαμβά¬ 
νει το πρόβλημα της ατμοσφαιρικής ρύπανσης της Αθήνας στην πρώτη 
προτεραιότητα, καθώς επίσης και τη δέσμευση για τη διάθεση των ανα¬ 
γκαίων πόρων, αποφασίζει: 

1. Τη συγκρότηση Διυπουργικού Οργάνου με σκοπό την αντιμετώ- 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


πιοη του προβλήματος της ατμοσφαιρικής ρύπανσης από: 

α) τους Υπουργούς Γεωργίας, Δημόσιας Τάξης, Περιβάλλοντος, 
Χωροταξίας και Δημοσίων Έργων, Βιομηχανίας, Ενέργειας και Τεχνο¬ 
λογίας και Μεταφορών και Επικοινωνιών, 

β) τους τυχόν υπάρχοντες Αναπληρωτές Υπουργούς των παραπάνω 
Υπουργείων και , 

γ) τους κατά περίπτο^ση αρμοδίους Υπουργούς Εσωτερικών, Εθνι¬ 
κής Οικονομίας, Οικονομικών, Εργασίας, Υγείας, Πρόνοιας και Κοι¬ 
νωνικών Ασφαλίσεων και Εμπορίου. 

2. Έργο του Οργάνου είναι η επεξεργασία των μέτρων που πρέπει να 
ληφθούν και ο συντονισμός των διαφόρων Υπηρεσιών που έχουν τις 
αντίστοιχες αρμοδιότητες για την επιτυχία του σκοπού αυτού. 

3. Σε πρώτη προτεραιότητα το Όργανο αποφασίζει, την εφαρμογή 
ενός συνόλου μέτρων, έργων, παρεμβάσεων, προμηθειών κ.λπ. που κρί- 
νονται αναγκαία για την αντιμετώπιση του προβλήματος. 

4. Στον Υπουργό Περιβάλλοντος, Χωροταξίας και Δημοσίων Έργων 
ανατίθεται η σύγκληση του Οργάνου και η εισήγηση κάθε σχετικού μέ¬ 
τρου. 

5. Με απόφαση των αρμοδίων Υπουργών των αναφερομένων στην 
παράγραφο Ια Υπουργείων, ορίζεται εκπρόσωπός τους για την προε¬ 
τοιμασία των αποφάσεων του Οργάνου. 

Αυτή η πράξη να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 

- ♦ - 

(7) 

Πράξη αρ. 9 της 11 Ιανουάριου 1990 
Αύξηση των θέσεων των Ειδικών Συμβούλων - Ειδικών Συνεργατών 
και των μετακλητών και αποσπασμένων διοικητικών υπαλλήλων 
στο Πολιτικό Γραφείο του Υττουργού Εξωτερικών. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 30 (παρ. 5) του Ν. 1558/85 «Κυβέρ¬ 
νηση και Κυβερνητικά Όργανα». 

2. Την αριθ. ΑΠ 717/10.1.990 εισήγηση του Υπουργού Εξωτερι¬ 
κών, αποφασίζει: 

Την αύξηση των θέσεων στο Πολιτικό Γ ραφείο του Υπουργού Εξωτε¬ 
ρικών των Ειδικών Συμβούλων - Ειδικών Συνεργατών κατά τέσσερις 
(4), των μετακλητών διοικητικών υπαλλήλων κατά τρεις (3) και των 
αποσπααμένων υπαλλ·ί|λων κατά επτά (7), για κάλυψη αυξημένων υπη¬ 
ρεσιακών αναγκών. 

Αυτή η πράξη να δημοσιευθεί στην Εφημερίδα της Κυβερνήσεως. 

Ο Πρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 

- * - 

( 8 ) 

Πράξη αρ. 12 της 11 Ιανουάριου 1990 
Αύξηση των θέσεων των Ειδικών Συμβούλων - Ειδικών Συνεργατών, 
των μετακλητών διοικητικών και αποσπασμένων υπαλλήλων στο 
Πολιτικό Γραφείο του Αναπληρωτή Υπουργού Εξωτερικών. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 30 (παρ. 5) του Ν. 1558/85 «Κυβέρ¬ 
νηση και Κυβερνητικά Όργανα». 

2. Την αριθ. 010/10.1.1990 εισήγηση του Αναπληρωτή Υπουργού 
Εξωτερικών, αποφασίζει: 

Την αύξηση των θέσεων στο Πολιτικό Γραφείο του Αναπληρωτή 
Υπουργού Εξωτερικών των Ειδικών Συμβούλων - Ειδικών Συνεργα¬ 
τών κατά τρεις (3), των μετακλητών διοικητικών υπαλλήλων κατά δύο 


(2) και των αποοπασμένων υπαλλήλων κατά πέντε (5) για κάλυψη αυ¬ 
ξημένων υπηρεσιακών αναγκών. 

Αυτή η πράξη να δημοσιευθεί στην Εφημερίδα της Κυβερνήσεως. 

Ο Πρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 

-♦- 

ΑΠΟΦΑΣΕΙ Σ 

(9), 

Πράξη Διοικητή αριθ. 1662/5.1.90 
('Αρθρο 1 του Ν. 1266/82) 

Συμπλήρωση της ΠΔ/ΤΕ 1575/15.6.89 που αφορά στη χρηματοδό¬ 
τηση αγοράς μεταχειρισμένου εξοπλισμού, μεταχειρισμένων μετα¬ 
φορικών μέσων και κτιριακών εγκαταστάσεων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήαεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 
β) την ΠΔ/ΤΕ 1575/15.6.89, και 

γ) τη σκοπιμότητα διεύρυνσης του πλαισίου εφαρμογής της πιο πάνω 
Πράξης κατ’ αναλογία με τη δυνατότητα χρηματοδότησης της αξίας οι¬ 
κοπέδου νέων κτιριακών εγκαταστάσεων που παρέχεται με την ΕΝΠΘ 
418/8/22.3.89, αποφάσισε: 

Να συμπληρώσει την ΠΔ/ΤΕ 1575/15.6.89 και να καθορίσει τα 
ακόλουθα: 

Η χρηματοδότηση, σύμφωνα με τους όρους και προϋποθέσεις της εν 
λόγω Πράξης, επιτρέπεται να καλύπτει και την αξία του οικοπέδου υφι¬ 
σταμένων κτιριακών εγκαταστάσεων. 

Κατά τα λοιπά οι διατάξεις της ΠΔ/ΤΕ 1575/15.6.89 παραμένουν 
αμετάβλητες. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 
ΔΗΜ. ΧΑΛΙ ΚΙ ΑΣ 


Συμπλήρωση της απόφασης ΕΝΠΘ 426/6/3.7.89 
(Συνεδρίαση 437/21.12.89, θέμα 14) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Η Επιτροπή Νοσματικών και Πιστωτικών Θεμάτων, αφού έλαβε 
υπόψη: 

α) την απόφαση ΕΝΠΘ 426/6/3.7.89 με την οποία διευκρινίστηκε 
ότι οι επιχειρήσεις παροχής υπηρεσιών κάθε κατηγορίας, θα χρηματο¬ 
δοτούνται στο εξής σύμφωνα με τους όρους και προϋποθέσεις της από¬ 
φασης ΕΝΠΘ 408/5/19.12.88, 

β) τη σκοπιμότητα διεύρυνσης τομ πλαισίου εφαρμογής της προανα- 
φερόμενης απόφασης, αποφάσισε τα ακόλουθα: 

Συμπληρώνεται η απόφαση ΕΝΠΘ 426/6/3.7.89 και επεκτείνεται 
η δυνατότητα χορήγησης σύμφωνα με τους όρους και προϋποθέσεις της 
εν λόγω απόφασης, δανείων στους ιδιοκτήτες και μισθωμένων ξενοδο¬ 
χειακών μονάδων, λοιπών τουριστικών καταλυμάτων και μονάδων 
Οβιτιρίηβδ της χώρας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 12 Ιανουάριου 1990 

Ο Γοαααατέας 
Η. ΚΥΡΙΑΚΑΝΤΩΝΑΚΗΣ 


•πο τη 


νο ΤΥΠΟ-Ρ* ΙΟ 


